**ROMÂNIA**

**JUDEŢUL SUCEAVA**

**PRIMĂRIA MUNICIPIULUI**

**CÂMPULUNG MOLDOVENESC**

**CENTRUL NAȚIONAL DE INFORMARE ȘI PROMOVARE TURISTICĂ**

**Nr.\_\_\_\_\_\_\_\_\_din \_\_\_\_\_\_\_2021**

**RAPORT DE SPECIALITATE**

**la proiectul de hotărâre privind aprobarea acordului de colaborare între municipiul Câmpulung Moldovenesc și Asociația ACS ULTRA LIFE, în vederea organizării evenimentului „BUCOVINA ULTRA ROCKS**

Centrul Național de Informare si Promovare Turistică primind spre analiză și raport proiectul de hotărâre privind alocarea din bugetul local al municipiului Câmpulung Moldovenesc a unei sume de bani (70000 lei), în vederea co-organizării împreună cu Asociația **ACS ULTRA LIFE, c**oncursul de alergare montană **„BUCOVINA ULTRA ROCKS”** care va avea loc în perioada 28.07.2021-01.08.2021 în municipiul Câmpulung Moldovenesc și împrejurimi (Cabana Schiorilor și Vârful Rarău), menționăm următoarele:

Evenimentul **„BUCOVINA ULTRA ROCKS**”, nu este la prima ediție în municipiul nostru și din experiența ediției trecute putem spune că a fost un real succes, atât din partea organizatorilor cât și din partea municipalității. Participarea unui număr important de sportivi, profesioniști și amatori, interesul pentru alergarea montană a așezat Câmpulungul pe harta celor mai importante competiții de gen.

Din punct de vedere turistic acest concurs promovează Bucovina, municipiul, frumusețile naturale ale întregii zone atât pe plan național cât și internațional, incită interesul tinerilor pentru practicarea sportului individual și de masă, stimulează operatorii economici și turismul local.

 Având în vedere cele precizate, Compartimentul CNIPT consideră oportun prezentul proiect de hotărâre.

**Centrul Național de Informare și Promovare Turistică,**

**Traian-Gabriel OJOG**